**เอกสารคำแนะนำการผ่าตัดไซนัสแบบส่องกล้อง**

**การผ่าตัดไซนัสด้วยวิธีการใช้กล้องช่วยหรือแบส่องกล้อง**

**(Functional endoscopic sinus surgery)**

การผ่าตัดชนิดนี้เป็นการผ่าตัดที่แพทย์จะทำการตรวจภายในจมูกและรูเปิดของไซนัสโดยการใช้กล้องส่องเข้าไปในโพรงจมูกเพื่อช่วยขยายให้เห็นชัดขึ้น แล้วใช้เครื่องมือตัดเอาเนื้อเยื่อที่ผิดปกติและอุดกั้นทางระบบของไซนัสออกส่วนมากจะทำการผ่าตัดรูจมูก ดังนั้นจึงไม่มีแผลเป็นให้เห็น ใบหน้าจะไม่บวมเลย หรือบวมน้อยมาก แต่ในกรณีที่การผ่าตัดทางเหงือกร่วมด้วย ใบหน้าจะบวม ผู้ป่วยส่วนมากจะอยู่โรงพยาบาลหลังผ่าตัด 1-3 วัน

**โรคที่จะทำการผ่าตัดชนิดนี้มีไรบ้าง**

ส่วนมากจะเป็นผู้ป่วยที่เป็นไซนัสอักเสบและ / หรือ ริดสีดวงจมูก ซึ่งรักษาด้วยยาแล้วไม่หายหรือไม่ดีขึ้น

**ภาวะแทรกซ้อนที่อาจจะเกิดจากการผ่าตัด**

1. เลือดออกซึ่งพบได้ในผู้ป่วยทุกราย ส่วนมากเลือดมักจะออกไม่มาก และส่วนมากไม่จำเป็นต้องให้เลือดทดแทน
2. ซ้ำบริเวณรอบตา พบได้น้อยกว่า 1%
3. เยื่อบุโพรงจมูกบวม
4. อักเสบติดเชื้อในไซนัสอีก
5. น้ำไขสันหลังรั่ว พบได้น้อยมาก ๆ (น้อยกว่า 0.1 %)
6. ตาบอด พบได้น้อยมาก ๆ (น้อยกว่า 0.1%)
7. ตาพร่า มองเห็นภาพซ้อน พบได้น้อยมาก ๆ (น้อยกว่า 0.1%)
8. ภาวะแทรกซ้อนจากการดมยาสลบ ตั้งแต่ปัญหาเล็กน้อยจนถึงขั้นเสียชีวิต (การเสียชีวิตมีโอกาสเกิดได้น้อยมาก)

**ผลการรักษาเป็นอย่างไร**

การผ่าตัดไซนัสชนิดนี้เป็นการผ่าตัดมาตรฐานที่ได้รับการยอมรับจากผู้เชี่ยวชาญมากที่สุดในปัจจุบันในระยะแรกหลังผ่าตัด (ประมาณ 2 สัปดาห์) ผู้ป่วยอาจมีอาการคัดจมูกและมีน้ำมูกมาก มีเลือดซึมบ้าง หลังจากนั้นส่วนมากมีอาการจะดีขึ้นเรื่อย ๆ ผู้ป่วยต้องได้รับการรักษาอย่างต่อเนื่อง อย่างน้อย 3 เดือน บางรายอาจจะไม่หายขาดและอาได้รักการผ่าตัดซ้ำ

ผู้ป่วยเด็กที่ไม่ยอมให้ส่งกล้องในโพรงจมูกหลังผ่าตัด เพื่อทำความสะอาด อาจจำเป็นต้องได้รับการวางยาสลบอีกครั้ง

**การเตรียมตัวก่อนผ่าตัด**

1. ผู้ป่วยจะได้รับการซักประวัติและตรวจร่างกายอย่างละเอียด รวมทั้ง การเจาะเลือด เอ๊กซเรย์ปอด ก่อนวันผ่าตัดจะต้องมีภาพเอ๊กซเรย์ไซนัสด้วยคอมพิวเตอร์ (CT) เสมอ
2. รับประทานยาฆ่าเชื้อก่อนวันผ่าตัดอย่างน้อย 14 วัน
3. งดยา แอสไพรินและยาแก้ปวดข้อ/กระดูก (NSAID) ก่อน

ผ่าตัดอย่างน้อย 10 วัน

4. ต้องงดอาหารและน้ำก่อนเวลาผ่าตัดอย่างน้อย 8 ชั่วโมง

**การดูแลหลังผ่าตัด**

**1. ผ้าก๊อซที่ปิดจมูก**

หลังผ่าตัดจะมีผ้าก๊อซปิดจมูกเพื่อกันเปื้อนจากเลือดไหล มักจะมีสีแดงเรื่อ ๆ ติดที่ผ้าก๊อซซึ่งจะมีนานประมาณ 3-6 วัน ถ้าผ้าก๊อซชุ่มมากให้เปลี่ยนผ้าก๊อซใหม่

**2. ผ้าก๊อซภายในโพรงจมูก**

หลังผ่าตัดส่วนมากจะมีผ้าก๊อซหรือวัสดุห้ามเลือดภายในโพรงจมูกเพื่อห้ามเลือด และส่วนมากออกหลังผ่าตัด 1-2 วัน ห้ามผู้ป่วยสั่งน้ำมูกในขณะที่มีผ้าก๊อซหรือวัสดุห้ามเลือดอยู่ภายใน การมีกลิ่นเหม็นในโพรงจมูกระหว่างมีผ้าก๊อซอยู่ภายในถือว่าปกติ

**3.ยา**

หลังผ่าตัดอาจปวดศีรษะ ปวดจมูก หรือปวดบริเวณใบหน้าได้ ถ้าปวดมากให้กินยาแก้ปวดได้ ส่วนมากจะต้องกินยาฆ่าเชื้อร่วมด้วย

**4.กิจวัตรประจำ**

ห้ามว่ายน้ำ ห้ามสั่งน้ำมูกแรง ๆ ห้ามทำงานหรือออกกำลังกายที่ต้องใช้แรงมากภายใน 10-14 วันหลังผ่าตัด เช่น การยกของหนัก เพราะอาจทำให้มีเลือดออกมากขึ้น นอกจากนี้ห้ามก้มหน้ามาก ๆ ถ้ามีการจามให้อ้าปากกว้าง

**5.การรับประทานอาหาร**

ให้รับประทานอาหารได้ปกติ หลีกเลี่ยงการสูบบุหรี่และเครื่องดื่มแอลกอฮอล์

**6.การติดตามผลการรักษา**

แพทย์มักจะนัดมาติดตามผลหลังผ่าตัดภายใน 1-2 สัปดาห์แรก เพื่อทำความสะอาดบริเวณที่ได้รับการผ่าตัด ซึ่งก่อนออกจากโรงพยาบาลแพทย์จะได้ให้รายละเอียดอีกครั้ง

**7.การล้างจมูก**

หลังผ่าตัดแพทย์มักจะให้ผู้ป่วยล้างโพรงจมูกด้วยน้ำเกลือลดคราบเลือดและน้ำมูก โดยให้ทำการล้างจมูก 2 ครั้ง ต่อวัน ซึ่งพยายามจะได้สอนรายละเอียดอีกครั้งก่อนออกจากโรงพยาบาล

**ถ้ามีเหตุการณ์ต่อโรงพยาบาลโดยเร็ว**

1. เลือกกำเดาออกมาก
2. มองเห็นภาพซ้อน
3. กลอกตาได้น้อยลงหรือหลับตาไม่สนิท หรือปวดตา
4. ไข้สูง
5. มีน้ำมูกใสไหลออกจากจมูกข้างเดียว

**สถานที่/เบอร์โทรศัพท์ที่สามารถติดต่อได้**

ในเวลาราชการ 08.00 -12.00 คลินิกหู คอ จมูก

โทรศัพท์ 043-712980 ต่อ 7709